
Összefoglalás

A növénytermesztésben a kálium az egyik legnagyobb mennyiségben szükséges ún. makro tápelem. Jelenléte a többi tápelem (N, Ca, Mg) felszívódását is befolyásolja. A jó kálium ellátottságú talajokon fejlődő növények fagy-és szárazságtűrőbbek, a gyümölcsök ízletesebbek.

Egy agrokémiai laboratórium csoportjainak tagjaként a tanulóknak javaslatot kell tenniük egy kálium hiányos talaj műtrágyázására. Ehhez el kell végezniük a talaj és a választott műtrágya elemzését, az anyagszükségletre és a gazdaságosságra vonatkozó számításokat. A talaj és a műtrágya K-tartalmának meghatározását lángfotometriásan, az egyéb ionok mennyiségi meghatározását titrimetriásan végzik.

Feladatcsoport típusa
H
Ez a feladatcsoport a következő kompetenciák fejlesztésében segít:

- Természettudományos ismeretek használata problémamegoldásra 

- Problémamegoldás csapatmunkával

- Kommunikáció

- Idő-, és munkaterv készítés

- Pénzügyi és anyagi erőforrások kezelése
Mérési technikák
Lángfotometria

Térfogatos elemzés (komplexometria, argentometria)

pH-mérés

Alkalmazási terület
Agrokémia
Idő

Gyakorlati órák:
540 perc

Elméleti órák:
180 perc

Iskolán kívüli idő:
360 perc

StandardBase szabványvizsgálatok

Determination of the potassium ion content of artificial fertilizers using flame photometry

Determination of calcium in calcium carbonate using complexometric titration

Determination of the hardness of water using complexometric titration

Determination of the salt content of butter using potentiometry

Determination of the pH and conductivitiy using electrochemical techniques

StandardBase mérési technikák
Flame photometry

Complexometric titration

Egyéb források

MTA Talajtani és Agrokémiai Kutatóintézet Budapest www.taki.iif.hu
Nemzetközi Fórumok

Nemzetközi Kálium Intézet: www.ipipotash.org
 FAO Food and Agriculture Organization of the United Nations http://www.fao.org/ (utolsó megtekintés 2008-04-24)

International Plant Nutrition Institut : www.ipni.net
Talajvizsgálati szabványok 

Magyar Szabványügyi Testület: www.mszt.hu
MSZ 08 és MSZ 12757 szabványsorozatok talajok vizsgálatára

Érvényes jogszabályok: 29/2006(IV.10)FVM rendelet http://www.fvm.hu/main.php?folderID=2082&articleID=8727&ctag=articlelist&iid=1
http://www.bsi-global.com/en/Shop/Shop-Product-List-Page/?d=N)0&q=examination+of+soil%7cstandard+of+soil&f=&ps=10&pg=2&no=10&c=10
http://www.bsi-global.com/
Agrokémiai WEB oldalak 

http://www.ecochem.com/t_agriculture.html
http://ezinearticles.com/?Understanding-Soil-Nutrients&id=216966
Tápanyagok

http://www.voyasoft.hu/auroma/kalium.htm
http://www.rodsgarden.50megs.com/plantnutrients.htm
http://www.agr.state.nc.us/cyber/kidswrld/plant/nutrient.htm
http://www.urbanext.uiuc.edu/gpe/links/index.html
Néhány további link a szövegben található.

Diák feladatleírás

Cím: EGÉSZSÉGES NÖVÉNYEK

Műtrágyák és talaj káliumtartalmának meghatározása

(HEALTHY PLANTS

Determining the potassium content of fertilisers and soil)


A termés nagyságát, a növény igényéhez képest minimumban lévő tápelem határozza meg (http://www.mkk.szie.hu/dep/talt/rg/agrokemia_BSC_levelezo.ppt).
A növénytermesztésben a kálium, a nitrogén és a kalcium mellett a legnagyobb mennyiségben szükséges ún. makro tápelem. Általában a sejtnedvekben, a protoplazmában található. Fontos szerepet játszik a sejtek vízháztartásában, valamint a katalitikus folyamatok szabályozásában, így a fehérjeszintézisben és a növények szénhidrátforgalmában. Jelenléte kedvezően befolyásolja a gyümölcsök, pl. a szőlő savtartalmát és íz anyagainak kialakulását.
A kálium szempontjából jó tápanyag ellátottságú talajokon (80-120 mg K+/talaj kg), a növények fagy-és szárazságtűrőbbek is. Mindezek miatt, a megfelelő minőségű és mennyiségű termés elérése, a termesztett növény kálium igényének, és a talaj kálium tartalmának szinkronizációját igényli. A kálium a többi tápelem forgalmának szabályozásában is részt vesz. Ez az ún. ionantagonizmus jelensége. A K+/Mg2+, K+/Ca2+, és Ca2+/Mg2+ antagonizmus miatt ezeknek a tápelemeknek a kedvező hatása csak az ionok megfelelő anyagmennyiség aránya mellett érvényesül. Pl.: a K+/Mg2+ =0,5 ill. Ca2+/Mg2+ = 6 arány az ideális. A nagymértékű kálium-ellátottság pl. kedvezőtlenül befolyásolja a többi tápelem a N, a Ca2+ és a Mg2+ felszívódását. Mindezek miatt a túlzott K+-ellátottság tünetei, ill. a K+/Mg2+ ionantagonizmusa miatt, a Mg2+ hiány tünetei léphetnek fel.
Történet: http://en.wikipedia.org/wiki/Portal:Science
A káliumot 1807-ben fedezte fel Humphry Davy, aki azt a marókáliból (KOH) nyerte ki. A 18. század előtt nem tettek különbséget a kálium és a nátrium között. A kálium volt az első fém, amelyet elektrolízissel állítottak elő. A kálium nem volt ismeretes a római időkben, ezért a neve sem klasszikusan latin eredetű, hanem inkább neolatin. A kálium neve az "alkali" szóból származott, amely az arab al qalīy = "kalcinált hamu". A kálium angol neve („potassium”) az angol "potash" szóból származik. Eredetileg azt jelentette, hogy egy edényben (pot) alkálit extraháltak az elégetett fa vagy falevelek hamujából (ash). Szerezz több információt a káliumról, használd az internetes WIKIPÉDIA lexikont!
http://hu.wikipedia.org/wiki/K%C3%A1lium

A nitrogénhez és a foszforhoz hasonlóan a kálium is körforgást végez a természetben. Tanulmányozd az ábrán!
http://www.ipipotash.org/presentn/aspcwdb.html

A kálium körforgása a talaj-növény-állat rendszerben
(SYERS után, 1998)
Idős rokonaidnál megfigyelhetted, hogy K-tartalmú gyógyszert szednek. Ennek szedését írhatja elő az orvos, ha vizelethajtók hatására a szervezet sejtjeinek K+ szintje lecsökken, a normális 3,5-5,6 mmol/l alá a vérben. Ezek rendszerint KCl tartalmú szerek. Normális körülmények között szervezetünk a K+ igényét a táplálék felvétel, elsősorban gyümölcsök fogyasztása révén biztosítja. A szép, nagy zamatos gyümölcsök egyben biztosan megfelelő K+ tartalmúak. A káliumhiányos talajon nevelkedett gyümölcsök mérete kisebb, ezt bizonyítják az idevágó agrokémiai kísérletek is.

Potassium effect on size of apple fruit. IPI-NATESC Shandong SFI project in 

Penglai, Shandong, China. 2006. 

http://www.ipipotash.org/KGallery/KGallery.pps#47
Rövid összefoglaló

Képzeljétek el, hogy a szomszédos szőlészet az előzetes felmérések alapján megállapította, hogy talajuk káliumhiányos. Tanácsot kérnek laboratóriumotoktól talajuk leghatékonyabb és leggazdaságosabb kálium pótlására. Végezzétek el a szükséges talajvizsgálatokat. Keressetek megfelelő műtrágyákat, mérjétek fel a piaci kínálatot. Válasszátok ki a talaj és a K2O tartalom szempontjából a legkedvezőbbet. Végezzetek számításokat az anyagszükségletre és a gazdaságosságra vonatkozólag. Dolgozzatok csapatban, tervezzétek meg a munkamegosztást és az időbeosztást. A csoportok eredményeit összesítsétek és írjatok jelentést, vagy készítsetek előadást a megrendelő számára!
Ez a feladat a következő készségek/kompetenciák fejlesztését szolgálja:
· Tudományos ismeretek szerzése és felhasználása a feladatok megoldásához.

· Csoportmunka a feladatok végrehajtása során.

· Gazdaságossági szempontok figyelembevétele, költségszámítások a kivitelezés során.

· Idő-és munkabeosztás tervezése és megvalósítása.

· Kommunikáció az információ- és az adatgyűjtés, valamint az eredmények dokumentálása során.

Elvégzendő vizsgálatok

A következő munkafeladatokat 3, egyenként minimum 3-5 fős munkacsoportba osztva végezzétek a munkalapok útmutatása és a megbeszélt időbeosztás alapján:
· A talajminta fontosabb összetevőinek és tulajdonságainak vizsgálata.
· Többféle K+- tartalmú műtrágya vizsgálata, egy kiválasztása.

· Mérések alapján a talaj káliumpótlásának kidolgozása, költségek tervezése.
· Az eredmények dokumentálása a megbízó számára.
Tervezés
· A csoportok ismerjék meg egymás munkaterületeit.
· A csoportok tanulmányozzák és értelmezzék a megfelelő munkalapokat.

· A tanulók a csoportokon belül önállóan tervezzék meg a feladatok elosztását.
· A csoportok egyeztessétek tanárukkal a feladatokhoz szükséges eszközöket és anyagokat.
· A tanulók állítsák össze, ill. tanulmányozzák át a megfelelő mérőberendezéseket a mérési leírások alapján.
· Minden csoport keresse meg munkatervében azokat a csomópontokat, ahol a másik csoport eredményeire építve kell tovább haladnia.

· A csoportokon belül válasszanak egy megbízottat, aki gondoskodik a mérési adatok dokumentációjáról és az eredmények időbeni átadásáról, hogy a párhuzamosan működő csoportok fennakadás nélkül végezhessék munkájukat.
· A megbízottak egyeztessék a káliumpótlás szempontjait és a bevitel mennyiségére vonatkozó számításokat.

· A csoportok állapodjanak meg egymás között az eredmények dokumentálásának tartalmi és formai azonosságában.

· A csoportok előre mérjék fel, hogy a vizsgálati eredményeik mely részeit, és milyen formában (táblázat, grafikon, vagy egyéb) csatolják javaslatukhoz.
· A csoportok döntsék el, hogy munkájukról jelentést, előadást esetleg Power Point bemutatót készítenek-e a megbízó számára.
A gyakorlati munka megkezdése előtt mindig kockázatbecslést kell végezni.

1. Feladat
Vizes talajkivonatok készítése a vizsgálandó és a kezelt talajból a meghatározásokhoz a „Vizes talajkivonat készítése” c. tanulói adatlap segítségével.
2. Feladat
A vizsgálandó és a kezelt talajminta K+ tartalmának meghatározása a „Talaj K+ tartalmának meghatározása lángfotometriásan” c. tanulói adatlap segítségével.
3. Feladat
A kezeletlen talajminta Ca2+ és Mg2+ tartalmának meghatározása a „Talaj Ca2+ és Mg2+ tartalmának meghatározása komplexometriásan” c. tanulói adatlap segítségével.
4. Feladat
A kezeletlen talajminta Cl- tartalmának meghatározása a „Cl- tartalom mérése argentometriás titrálással” c. tanulói adatlap segítségével.
5. Feladat
Két, a kereskedelmi forgalomban kapható K-tartalmú műtrágya K+ ill. K2O tartalmának meghatározása a StandardBase projekt weboldalán (www.standardbase.com ) található „Determination of the potassium ion content of artificial fertilizers using flame photometry” c. eljárás segítségével.

6. Feladat
A talajminta kezelése a kiválasztott műtrágya számított mennyiségével. Ez úgy történik, hogy a 80 g légszáraz talajmintához hozzákeverjük a számított mennyiségű szilárd műtrágyát (aminek a tömege mindössze néhány milligramm, ezért a talajminta tömegében nem okoz lényeges változást).
7. Feladat
A kezeletlen és a kezelt talajminta pH(H2O) és pH(KCl) értékeinek meghatározása a „pH(H2O) mérése” és a „pH(KCl) mérése” c. tanulói adatlapok segítségével.
PÉLDA A MÉRŐCSOPORTOK SZERVEZÉSÉRE

1. csoport

· Készítsetek a vizsgálandó talajból vizes talajkivonatot „Vizes talajkivonat készítése” c. tanulói adatlap)!
· Mérjétek meg a talajminta káliumtartalmát lángfotometriás eljárással („Talaj K+ tartalmának meghatározása lángfotometriásan” c. tanulói adatlap)!
· Végezzetek számítást a K+ bevitelre vonatkozóan, és amennyiben lehetséges vegyétek figyelembe a 2. csoport által mért Ca2+/Mg2+, valamint az ennek alapján számítható K+/Mg2+ arányokat!
· Végezzétek el 80 g talajminta káliumpótlását a számított mennyiségű műtrágya hozzáadásával, majd a „Vizes talajkivonat készítése” c. tanulói adatlap szerint folytassátok a talajkivonat készítését!
· Mérjétek meg lángfotometriás eljárással a kiválasztott műtrágyával kezelt talaj káliumtartalmát („Talaj K+ tartalmának meghatározása lángfotometriásan” c. tanulói adatlap)!
2. csoport

· Mérjétek meg talaj kalciumtartalmát komplexometriás titrálással az 1. csoport által készített vizes talajkivonatból („Talaj Ca2+ és Mg2+ tartalmának meghatározása komplexometriásan” c. tanulói adatlap)!
· Mérjétek meg talaj kalcium- és magnéziumtartalmának összegét komplexometriás titrálással az 1. csoport által készített vizes talajkivonatból („Talaj Ca2+ és Mg2+ tartalmának meghatározása komplexometriásan” c. tanulói adatlap)!
· A mérések alapján számítsátok ki a talaj magnéziumtartalmát!
· Eredményeitek alapján számításátok ki a vizsgált talajmintában a Ca2+/Mg2+ arányt!
·  Az 1. csoport mérési eredményei alapján számítsátok ki a talajban a K+/Mg2+ arányát!
· Mérjétek meg az 1. csoport által készített vizes talajkivonatból a talaj kloridion koncentrációját argentometriás titrálással („Cl- tartalom mérése argentometriás titrálással” c. tanulói adatlap).
· Számítsátok ki az elméleti kloridion-bevitelt, ha a kálium pótlását KCl tartalmú műtrágyával végeznétek.
3. csoport

· Keressetek a „piacon” (mezőgazdasági, vagy kertészeti boltokban, műtrágyákat forgalmazó akár internetes áruházakban) különböző K-tartalmú műtrágyákat, jegyezzétek fel azok árát és K2O tömeg%-ban kifejezett névleges kálium tartalmát!

· Mérjétek meg legalább két különböző K+-tartalmú műtrágya K-tartalmát lángfotometriás mérési módszerrel, az eredményeket K2O tömeg%-ban fejezzétek ki! Alkalmazzátok ehhez a StandardBase projekt weboldalán (www.standardbase.com ) található „Determination of the potassium ion content of artificial fertilizers using flame photometry” c. eljárást!
· Vessétek össze a K2O tömeg%-ban megadott névleges kálium tartalmakat a mérési eredményeitekkel!
· Tegyetek javaslatot a két vizsgált K+-tartalmú műtrágya egyikére a gazdaságossági szempontok alapján! (Vegyétek figyelembe az árat, a tényleges káliumtartalmat!)
· A javasolt műtrágyából készítsetek desztillált vízzel híg oldatot!
· pH papírral vizsgáljátok meg és jegyezzétek fel a vizsgált műtrágya vizes oldatának pH értékét! Az adatot vessétek össze a tiszta KCl só desztillált vízzel készült híg oldatának pH értékével!
· Mérjétek meg az 1. csoport által a kezeletlen és kezelt talajmintából készített vizes talajkivonatok pH(H2O) értékeit („pH(H2O) mérése” c. tanulói adatlap)!
· Mérjétek meg az 1. csoport által a kezeletlen és kezelt talajmintából készített vizes talajkivonatok pH(KCl) értékeit („pH(KCl) mérése” c. tanulói adatlap)!
Valamennyi csoportnak

· Végezzétek el a szükséges számításokat a kalibráló oldatsorozatok készítéséhez, anyagmennyiségek átszámításához!
· A munkátok során tartsátok be a vonatkozó munkavédelmi előírásokat, és ezeket írjátok fel az általatok vezetett jegyzőkönyvbe is!

· Becsüljétek meg előre és utána mérjétek is meg az egyes feladatok elvégzésére fordított időt!
· Mérési adataitokat a lehető legszemléletesebb formában közöljétek (grafikon, táblázat, stb.)!
· Nézzetek utána miért fontos a talaj tápanyag- koncentrációjának vizsgálata és melyek ennek mezőgazdasági szempontjai!
· Gyűjtsetek érveket az alkalmazandó műtrágya típusára gazdaságossági és környezetvédelmi szempontok alapján!
· Hívjátok fel a figyelmet a túladagolás veszélyeire! Gyűjtsetek erre vonatkozó információkat (internet, interjú, különböző médiumok)!
Mérési eredmények
Az egyes csoportok eredményeiket táblázatokban foglalják össze. Ezek tartalmazzák a számszerű mérési eredményeket, a gazdaságossági számításokat és a munkára fordított időt. Ezek közül a tanulók kiemelik, csoportosítják és a lehető legszemléletesebb formába öntik a jelentés, vagy előadás elkészítéséhez szükséges információkat, az alábbiak szerint:

· Mérési eredményeitek alapján a talajmintára kapott só összetételt (K+, Ca2+, Mg2+ tartalom) diagrammon szemléltessétek és hasonlítsátok össze a számításaitok alapján végzett műtrágyázás utáni állapotot jellemző diagrammal!
· Dokumentáljátok a kiválasztott műtrágya adatait, a vonatkozó névleges, ill. az általatok mért K+ ill. K2O tartalmakat!

· Foglaljátok táblázatba a kívánt káliumtartalom elérésére vonatkozó számítási eredményeket!

· Érveljetek környezeti és gazdaságossági szempontok alapján!
· Érveitek alátámasztásához használjátok a gazdaságossági számításaitokat és a talajra vonatkozó pH mérési eredményeiteket!
Önellenőrző feladatok diákoknak

· 50-100 szóban fogalmazzátok meg, ill. soroljátok fel, azokat a korábban és újonnan szerzett szakmai (elméleti és gyakorlati) ismereteket, amelyeket a mérőcsoport tagjaként ténylegesen használtatok, ill. hasznosítottatok!

· A feladat áttanulmányozása után ti milyen csoportokat szerveznétek az elvégzendő feladatok végrehajtására? Készítsetek erről táblázatos összeállítást! Hasonlítsátok össze a tanárotoktól kapott táblázattal! Miben különbözik ez csoportbeosztás? A munka elvégzése után néhány mondatban foglaljátok össze, az általatok, ill. a tanár által javasolt csoportbeosztás kommunikációs előnyeit és hátrányait!


· Soroljátok fel azokat a konkrét kommunikációs tevékenységi formákat, amelyek megnyilvánultak munkátok során! Csoportosítsátok ezeket munkaterületek szerint, pl. gyakorlati munkavégzés, háttér információszerzés (tanórán, vagy azon kívül), adatgyűjtés, eredmények feldolgozása, ill. értékelése során megvalósuló kommunikációk. Készítsetek rajzos, vagy szöveges illusztrációt pl. néhány mondatos interjú, vagy párbeszéd idézésével!


[image: image4]
· Végezzetek számításokat a feladat megoldásaként tett trágyázási javaslat költségeire vonatkozólag! Vegyétek figyelembe a műtrágyázás kivitelezése során felmerülő járulékos költségeket is!

· Készítsetek táblázatot, amelyben a tervezett mérések időtartamát tüntetitek fel! Vele párhuzamosan vezessétek a mérésekre fordított tényleges időtartamot! Elemezzétek néhány mondatban, hogy mikor közelített a kétféle időbeosztás, és mi okozta az eltéréseket! Készítsetek a tapasztalataitok alapján egy reális időbeosztási tervet, és fogalmazzátok meg azokat a szempontokat, amelyeket a munka elején nem, de a tapasztalataitok alapján már figyelembe tudtatok venni!

Tanulói adatlap: Vizes talajkivonat készítése

A vizes kivonatot a talaj és a víz 1:5 arányú keverékéből készítjük. Pl. lemérünk 0,01 g pontossággal 80 g légszáraz talajt, melyet 400 cm3 kiforralt és lehűtött desztillált vízben oldunk. Az oldáshoz 500 cm3-s rázólombikot használunk, amelyet rázógépen1 órán keresztül rázatunk. 

A szuszpenziót redős szűrőpapíron leszűrjük. Előfordulhat, hogy a szűrlet kezdetben zavaros. Amikor a lecsöpögő szűrlet már kitisztul (mivel az apró szilárd részecskék addigra eltömik a szűrőpapír legkisebb pórusait), az addig leszűrődött szűrletet újra visszaöntjük a szűrőre, hogy tisztább szűrletet nyerjünk. A szűrletet lezárt edényben, hűtőszekrényben tároljuk a mérések elvégzéséig.
Megjegyzés: A szűrletet néhány csepp toluollal, vagy xilollal tartósíthatjuk. Ezek az anyagok, mint sejtmérgek a baktériumok szaporodását, így a talajminta romlását akadályozzák meg.
Tanulói adatlap: Talaj K+ tartalmának meghatározása lángfotometriásan

0,01 mol/dm3-s KCl törzsoldatból kalibráló oldatsorozatot készítünk úgy, hogy rendre kipipettázunk 0,5; 1,0; 2,0; 4,0; 10,0; 20,0 és 40,0 cm3 törzsoldatot 100 cm3-s mérőlombikokba, majd jelig töltjük ezeket desztillált vízzel és mindegyiket homogenizáljuk. Mérés előtt a 770 nm hullámhossz körül a legtöményebb oldat beporlasztásával megkeressük az elnyelési maximumot, ezután pedig desztillált vízzel az elnyelést nulla értékre állítjuk.

A kalibráló sorozat tagjait növekvő, majd csökkenő sorrendbe is a lángba porlasztjuk, majd a leolvasott értékeket átlagoljuk.
A vizes talajkivonat szűrletéből származó mintát közvetlenül, vagy megfelelő hígítás elvégzése után többször ismételve beporlasztjuk, majd a leolvasott értékeket átlagoljuk.
A megszerkesztett kalibrációs diagramról a minta elnyelése alapján a meghatározandó értéket célszerűen mg K+/100g talaj egységben olvassuk le ill. számítjuk át.

Megjegyzés: A Na+ionok zavaró hatását Na-szűrő használatával küszöböljük ki.

Tanulói adatlap: Talaj Ca2+ és Mg2+ tartalmának meghatározása komplexometriásan

Ca2+ ion meghatározása

100 cm3-s titrálólombikba 10 cm3 vizes talajkivonatot pipettázunk, amelyet desztillált vízzel 50 cm3-re hígítunk. Az így kapott mintához 2 cm3 lúgos Na-tetraborát puffer oldatot és 0,1 g murexid indikátort adunk, majd 0,01 mol/dm3 EDTA oldattal vörösből, az ibolyaszínbe történő átcsapásig titráljuk. 

Oldatok készítése

Na-tetraborát puffer készítése: 13,5 g kristályos Na-tetraborátot (Na2B4O7.10 H2O) 1 dm3-s mérőlombikban desztillált vízben feloldunk, hozzáadunk 80 g NaOH-t majd, jelre állítjuk és homogenizáljuk.
0,01 mol/dm3 EDTA oldat készítése: 1 dm3-s mérőlombikba 3,7225 g EDTA –t desztillált vízben feloldunk és hozzáadunk 0,86 g NaOH-t majd, jelre állítjuk és homogenizáljuk.

Megjegyzés: A EDTA mérőoldat pontos koncentrációját célszerűen a bemérés alapján, számítással határozzuk meg.

Számítás:
mg Ca2+/100 g talaj = 
[image: image5.wmf]2

100

 ×VCa× c × M(Ca2+)

Ahol:

VCa = a mérőoldat fogyása cm3-ben

c = a mérőoldat pontos koncentrációja mol/dm3-ben, amelyet 0,01 mol/dm3 CaCl2 standard oldattal határozunk meg

M(Ca2+) = 40,1 g/mol

Mivel a 10 cm3 talajkivonat 2.00 g légszáraz talajnak felel meg, ezért 100 g talajra vetítve ennek 
[image: image6.wmf]2

100

 ×-ével kell számolnunk.
Mg2+ ion meghatározása
100 cm3-s titrálólombikba 10 cm3 vizes talajkivonatot pipettázunk, amelyet desztillált vízzel 50 cm3-re hígítunk. Az így kapott minta pH értékét 2 cm3 NH4Cl-s NH4OH puffer oldattal pH 10 körüli értékre állítjuk be, majd hozzáadunk 0,1 g eriokrómfekete-T indikátort, és 0,01 mol/dm3 EDTA oldattal pirosból a kék színbe történő átcsapásig titráljuk.

Ekkor a talaj Ca2+ és Mg2+ ionok együttes tartalmát határozzuk meg, amelyből az előzetes Ca2+-tartalom mérés alapján a Mg2+-tartalom az alábbiak szerint számítható.
Oldatok készítése

Ammónium-kloridos puffer oldat készítése:1 dm3-s mérőlombikban desztillált vízben feloldunk 8,3 g NH4Cl-t, hozzáadunk 113 cm3 cc. NH4OH-t, majd jelig töltjük és homogenizáljuk.
0,01 mol/dm3 EDTA oldat készítése: ua. mint fent.
Számítás:
mg Mg2+/100 g talaj = 
[image: image7.wmf]2

100

 × (Vösszes –VCa) × c ×M(Mg2+) 

Ahol:

Vösszes = mérőoldat fogyása cm3-ben

M(Mg2+) = 24,3 g/mol
A többi jelölés ua., mint fent.

Tanulói adatlap: Cl- tartalom mérése argentometriás titrálással

A titráláshoz 2 g talajnak megfelelő 10 cm3 vizes kivonatot használunk. Az oldat pH-ját fenolftalein indikátor mellett 0,05 mol/dm3 H2SO4 és 0,1 mol/dm3 NaOH oldattal pH=8,2 értékre állítjuk be. Ezután 1 cm3 10 g/100 cm3 töménységű K2CrO4 indikátort adunk hozzá, majd 0,1 mol/dm3-es AgNO3 oldattal vörösbarna árnyalat megjelenéséig titráljuk.
Az eredményt 100 g légszáraz talajra vonatkoztatva adjuk meg az alábbiak szerint.

Megjegyzés: A 0,1 mol/dm3-es AgNO3 oldatot sötét üvegben tároljuk, és pontos koncentrációját 0,1 mol/dm3 NaCl oldattal határozzuk meg.  Az indikátor fogyasztását vakpróbával állapítjuk meg.

Számítás:

mg Cl-/100 g talaj = 
[image: image8.wmf]2

100

 × V× c × M(Cl-)
Ahol:

V = a mérőoldat fogyása cm3-ben

c = a mérőoldat pontos koncentrációja, mol/dm3-ben

M(Cl-) = 35,4 g/mol

Tanulói adatlap: pH(H2O) mérése
Kémcsőbe kimérünk 15 cm3 desztillált vizet, majd hozzáadunk 6,00 g légszáraz talajmintát. A kémcsövet lezárjuk, többször összerázzuk, majd min. félóra elteltével mérünk.
A mérés előtt közvetlenül a kémcső tartalmát újra felrázzuk, és a mérést a szuszpenzióba merített kombinált üvegelektróddal végezzük. Mérés előtt a pH-mérő készüléket 7,00 pH-jú puffer oldattal kalibráljuk.
Megjegyzés: A légszáraz talajból készített minta pH-ja általában kisebb, mint a természetes állapotú talaj pH értéke. Ezen belül a szuszpenzióban és az oldatban történő méréskor is különbség adódhat. Az oldatban történő méréskor általában nagyobb értéket mérünk, mint a szuszpenzióban. A desztillált vizes szuszpenzióban mért savasságot tényleges savasságnak szokás nevezni.

Tanulói adatlap: pH(KCl) mérése

A méréshez 1mol/dm3 koncentrációjú KCl oldatot készítünk. Kémcsőbe 15 cm3 1mol/dm3 koncentrációjú KCl oldatot teszünk, majd 6,00 g légszáraz talajmintát szórunk. A kémcsövet lezárjuk, többször összerázzuk, majd min. fél óra elteltével mérünk.
A mérés előtt közvetlenül a kémcső tartalmát újra felrázzuk, és a mérést a szuszpenzióba merített kombinált üvegelektróddal végezzük. Mérés előtt a pH-mérő készüléket 7,00 pH-jú puffer oldattal kalibráljuk.
Megjegyzés: A KCl-os szuszpenzióban mért pH a tapasztalat szerint jól megközelíti a növényi gyökérzet közelében kialakult pH értéket, ahol a K+ ionok felvétele és ezáltal a H+ ionok talajba ill. oldatba jutása miatt a közeg savasabb. Így ez az érték kb. 0,5 pH-val kisebb, mint a vizes szuszpenzióban mért érték. A semleges KCl oldatban mért savasságot a talaj rejtett savasságának szokás nevezni.

Feladatlap minta a mérőcsoportok eredményeinek táblázatos dokumentálásához
1. csoport
Táblázat a mérési eredmények dokumentálásához
	Kezeletlen talaj K+ tartalom mérése
	Kezelt talaj K+ tartalom mérése

	1. mérés

	
	1. mérés
	

	2. mérés

	
	2. mérés
	

	3. mérés

	
	3. mérés
	

	Átlag

	
	Átlag
	

	 K+ mg / 100 g talaj

	
	K+ mg /100 g talaj
	


Táblázat a mérések időtartamának meghatározásához
	Munka típusa
	Munka ideje (perc)


	K+ meghatározás

(kezeletlen talaj)
	előkészítés
	

	
	mérés
	

	
	számolás
	

	K+ meghatározás

(kezelt talaj)
	előkészítés
	

	
	mérés
	

	
	számolás
	

	Talajkivonatok készítése
	kezeletlen
	

	
	kezelt
	

	Összesen
	


Táblázat a gazdaságossági számítások elvégzéséhez
	K+/Mg2+

mol arány

a talajban

(ld. 2. csoport)
	Javasolt K+-bevitel

szorzófaktora
	Javasolt K+-bevitel

mg/100 g talaj
	Javasolt 

KCl mg/100 g talaj

	
	
	
	


Feladatlap minta a mérőcsoportok eredményeinek táblázatos dokumentálásához
2. csoport
Táblázat a mérési eredmények dokumentálásához
	Talaj
	Ca2+-tartalom mérés
	Mg2+-tartalom mérés
	Cl--tartalom

mérés

	Mérőoldat fogyás (cm3)
	1:

	1:
	1:

	
	2:

	2:
	2:

	
	3:

	3:
	3:

	
	Átlag
	Átlag
	Átlag

	Vizsgált ion mg/100 g talaj
	
	
	


Táblázat a mérések időtartamának meghatározásához
	Meghatározás

	Munka típusa
	Munka időtartama (perc)

	Ca2+ meghatározás
	Előkészítés
	

	
	Mérés
	

	
	Számolás
	

	Mg2+meghatározás
	Előkészítés
	

	
	Mérés
	

	
	Számolás
	

	Cl- meghatározás
	Előkészítés
	

	
	Mérés
	

	
	Számolás
	

	Összesen
	


Táblázat a gazdaságossági számítások elvégzéséhez
	Ca2+/Mg2+ anyagmennyiség-
arány a talajban

	K+/Mg2+ anyagmennyiség-arány a talajban

(ld. 1. csoport)
	Javasolt K+-bevitel

mg/100 g talaj

(ld. 1. csoport)
	Kapcsolódó Cl--bevitel

mg/100 g talaj

	
	
	
	


Feladatlap minta a mérőcsoportok eredményeinek táblázatos dokumentálásához
3. csoport
Táblázat a mérési eredmények dokumentálásához
	Műtrágya
	K+
mg/dm3


	K2O tömeg% számított
	K2O tömeg%  névleges
	tömeg% 
só
	Oldat
	pH

	I/1 mérés
	
	
	
	
	Műtrágya

	

	I/2 mérés
	
	
	
	
	KCl

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
	

	I/3 mérés

	
	
	
	
	Kezeletlen talaj pH(H2O)
	

	Átlag

	
	
	
	
	
	

	II/1 mérés
	
	
	
	
	Kezeletlen talaj pH(KCl)
	

	II/2 mérés
	
	
	
	
	
	

	II/3 mérés
	
	
	
	
	Kezelt talaj pH(H2O)
	

	Átlag

	
	
	
	
	
	

	Választott műtrágya
	
	
	
	
	Kezelt talaj pH(KCl)
	


Táblázat a mérések időtartamának meghatározásához
	Munkatípus ideje

	I. minta/(perc)
	II. minta/(perc)

	Előkészítés
	
	

	Mérés
	
	

	Számolás
	
	

	Oldatok elkészítése
	műtrágya:
	KCl:

	Talajkivonat pH (H2O)
	kezeletlen:
	kezelt:

	Talajkivonat pH (KCl)
	kezeletlen:
	kezelt:

	Összesen:
	
	


Táblázat a gazdaságossági számítások elvégzéséhez
	Műtrágya

	K2O tömeg%  számított
	Ft/kg műtrágya
	Ft /kg K-tartalom

	I. minta

	
	
	

	II. minta

	
	
	


Diák információs adatlap: A tápelemek és szerepük

www.hik.hu/tankonyvtar/site/books/b155/ch07s02s03.html 

A gyümölcstermő növények tápanyagellátásának szabályozásához nélkülözhetetlen a táplálkozásukban fontos szerepet betöltő tápelemek élettani és agrokémiai szerepének ismerete. Az ásványi tápelemeknek kiemelkedő szerepük van a gyümölcstermő növények, különösen a gyümölcsök anyagcseréjében, illetve annak szabályozásában. A gyökerek által felvett tápelemek kedvező élettani szerepe csak akkor érvényesülhet, ha a tápelemek aránya az egyes növényi részekben harmonikus. Bármely tápelem egyoldalú többlete vagy hiánya a talajban és a növényben megbonthatja a tápelem-ellátottság egyensúlyát. A gyakorlatban ez elsősorban a viszonylag nagy mennyiségben felhasznált N- és K-tápelemeknél fordul elő.

A gyümölcstermő növényekben eddig kimutatott tápelemek száma meghaladja a 70-et, amelyekből a gyakorlatban 15–17 nélkülözhetetlen. Ezek a következők:

Makroelemek: C, H, O, N, P, K, Ca, Mg, S.

Mikroelemek: Fe, Mn, B, Cu, Zn, Mo, Ti.

Valószínűsíthető, hogy a növényélettani kutatások újabb kémiai elemek fontosságát támasztják alá. A gyümölcstermő növényekben viszonylag sok nátrium és klór is felhalmozódhat; az eddigi vizsgálatok szerint ez inkább káros, mint hasznos.

A tápelemek többségét a növények gyökereiken keresztül ionos formában veszik fel, de képesek felvenni leveleik útján is. A gyümölcstermő növények tápelemfelvételét alapvetően két tényező határozza meg. Az egyiket az örökletes tulajdonságok alkotják, a másikat az egyes tápelemek kémiai sajátosságai és a talaj tulajdonságai. A különböző gyümölcsfajok és fajták egymástól eltérő – a mindenkori anyagcsere-folyamatok által befolyásolt – mennyiségben veszik fel a tápelemeket.

A gyümölcstermő növények gyökérzetének az anyagcsere által befolyásolt tápelemfelvétele csak a talaj harmonikus tápanyag- és vízellátottsága esetén érvényesülhet. A talajban illetve a talajoldatban meglévő diszharmónia esetén egyes tápelemek felvétele akadályozott, vagy éppenséggel túlzott mennyiségben kerül felvételre. Az ún. ionantagonizmus jelensége a gyümölcstermesztésben egyre súlyosabb gondokat okoz. A gyakorlatban jelentősebb ionantagonizmusok a következők: N/K, N/P, K/Mg, K/Ca, P/Zn, Ca/Mg, Ca/B, Ca/Fe, Ca/Zn és Fe/Mn.

A gyümölcsfák által felvett tápelemek fontos tulajdonsága a szállíthatóság és az újrahasznosíthatóság (reutilizáció). A makroelemek többsége (N, P, K, Mg) gyakorlatilag újra hasznosítható, ezért hiányuk a hajtások alsó levelein jelentkezik. Sajnos, a gyümölcsminőség szempontjából alapvető makroelem, a Ca és a mikroelemek gyakorlatilag alig reutilizálódnak. Ezek hiánytünetei a hajtáscsúcsokon jelentkeznek először.

Kálium. A nitrogén és a kalcium mellett a kálium a legnagyobb mennyiségben szükséges tápelem. Általában oldott állapotban a növényi nedvekben és a protoplazma kolloidjaihoz abszorbeált formában található. Szerepe elsősorban a katalitikus folyamatokban jelentős. A kálium kiemelkedő szerepet tölt be a fehérjeszintézisben és a sejtek vízháztartásában. Nélkülözhetetlen a gyümölcstermő növények szénhidrátforgalmában, azok képzésében, lebontásában és szállításában. A hiányos káliumellátottság következtében a szintetizáló folyamatok gyengülnek. 


[image: image9.emf]Effect of potassium (K) on resistance of maize 

leaves 

to water stress

Application of K decreased the signs of wilting leaves. IPI-SFI Chengdu project; 

Jiajiang, Sichuan, China, 2000. 

Source

: IPI Coordination China.


http://www.ipipotash.org/KGallery/KGallery.pps#47
A plazmakolloidok hidratáltsági állapotának megváltoztatásával a vízforgalom szabályozásában döntő szerepet játszik. Kedvezően hat a gyümölcsök savtartalmára valamint íz- és zamatanyagainak kialakulására. Nagyon sok gyakorlati megfigyelés is alátámasztja, hogy a kedvező káliumellátottságú gyümölcstermő növények szárazság- és fagytűrőbbek, s a gombás betegségekkel szemben is ellenállóbbak.

A gyümölcsfák káliumfelvétele a vegetáció megindulásától a hajtásnövekedés és az intenzív gyümölcsfejlődés befejeződéséig jelentős, majd csökkenő tendenciájú. A szénhidrátépítő és -átalakító anyagcsere-folyamatok sebessége erősen függ a sejtek káliumtartalmától. Hiányos káliumellátottságnál a sejtmegnyúlás akadályozott, ezért a gyümölcsök kisebbek lesznek.

A legtöbb káliumot a levelek és a gyümölcsök tartalmazzák. A kálium a legmobilisabb makroelem. Tápanyag-felvételi zavarok idején az öregebb levelekből a fiatalabbak felé, a levelekből a gyümölcsökbe vándorol.

A káliumhiány tünetei. Legjellegzetesebb látható tünetei a hosszú hajtásokon jelentkeznek. Először a hajtások legalsó, idős levelein fejlődnek ki és fokozatosan haladnak a csúcs felé. A levelek széleitől kezdődően előbb világos, jól körülhatárolható sáv jelenik meg a plazmadehidratáció és más anyagcserezavarok következtében. Előrehaladott állapotban, amelynek a száraz időjárás kedvez, a világosabb levélrészek szövetei plazmalizálódnak, nekrotikussá válnak Az elhalt barna, nekrotikus levélszegély nagysága a káliumhiány mértékétől függ. Nagyfokú káliumhiány esetén a levelek jelentős része nekrotizálódik, és idő előtti lombhullás is bekövetkezhet. Az alacsony terméshozam és az apró gyümölcsméret a hiányos káliumellátottsággal hozható összefüggésbe.Káliumhiány a gyümölcstermő növényeknél leggyakrabban a nagy terméskötődést követő szárazság után lép fel. Erre általában az intenzív gyümölcsfejlődés befejeződését követően kerül sor, mintegy jelezvén a levelekből elszállított kálium hiányát.


[image: image10.emf]Typical deficiency symptoms of potassium (K) 

in oilseed rape

Typical potassium deficiency symptoms in oilseed rape leaves. 

16, 2003, IPI, Horgen, Switzerland. Courtesy of K+S KALI.


http://www.ipipotash.org/KGallery/KGallery.pps#47
A kálium más tápelemek felvételének és forgalmának szabályozásában is részt vesz. Ha egyoldalúan bőséges a káliumkínálat a talajoldatban, csökken a kalcium-, magnézium- és nitrogénfelvétel. A gyümölcstermő növények hajlamosak ún. luxus kálium-felhalmozásra. A kálium kiemelt fontosságú tápelem a gyümölcsösök tápanyagellátásában, de a túlzott káliumellátottság hátrányos következményekkel járhat. A gyakorlatban az almák hússzilárdságát, érésfolyamatait és tárolhatóságát a kedvezőtlen K/Ca arány nagymértékben ronthatja (Faust, 1989). A túlzott káliumtrágyázás a K/Mg antagonizmus miatt magnéziumhiányt idézhet elő.
A bőséges káliumellátottság veszélye az alacsony kolloidtartalmú és öntözött gyümölcsösökben fokozottabb. Gyümölcsösökben a füvesítés, a vegyszeres gyomirtás és a talajtakarás növeli a gyümölcstermő növények káliumellátottságát. Ugyanez vonatkozik az öntözött gyümölcsösökre is.

Diák információs adatlap: Talaj pH és növényi tápanyagok
http://www1.agric.gov.ab.ca/$department/deptdocs.nsf/all/agdex6607#potassium
A farmerek gyakran kérdezik „milyen hatása van a pH értéknek a tápanyagok felszívódása szempontjából a talajban”? Erre a kérdésre nincs egyszerű válasz, mivel a pH hatásai összetettek, és változnak a különböző tápanyagokkal. Mégis néhány általános szempontot hasznos figyelembe venni, amikor tápanyag kezelési döntéseket hozunk. 

Talaj pH

Az elsőként tekintsük át a pH-t és a hozzá kapcsolódó fogalmakat.. A talaj pH, vagy a talaj reakció a talaj savasságának vagy lúgosságának a jelzése, amelyet pH egységekben mérnek. A pH skála 0-14-ig terjed, a pH=7 neutrális pont. Amikor a hidrogén ionok mennyisége növekszik a talajban, a talaj pH csökken, így savasabbá válik. pH=7-0-ig, a talaj növekvő mértékben savas, és pH=7-14-ig a talaj növekvő mértékben bázikus.

Szigorú kémiai definíciót használva, a pH a vizes oldat (H+) aktivitásának negatív logaritmusa. A lényege a kémiai definíciónak, hogy a pH értékek egy negatív logaritmikus skálán helyezkednek el, így egy egységnyi változás a pH értékben 10-szeres változást jelent a tényleges (H+) aktivitásban, és az aktivitás nő a pH érték csökkenésével. A gyakorlatban a pH=6-os talaj 10-szer több (H+)-t tartalmaz, mint a 7-es pH-jú talaj, és egy 5-ös pH-jú talaj 100-szor több (H+)-t tartalmaz, mint a 7-es pH-jú talaj. A pH érték csökkenésével az aktivitás növekszik. Az agronómusok azt a talaj pH-t, amit 2:1 arányú víz – talaj keverékben mérnek általában a talaj savasság, vagy alkalikusság indexeként használják. Egy talajteszt jelentésben a pH-t gyakran szövegesen jellemzik, ahogy az az 1. táblázatban látható.
	1.Táblázat: Talaj pH bemutatása

	5.5
	6.0
	6.5
	7.0

	Erősen savas
	Közepesen savas

	Gyengén lúgos
	 Mérsékelten lúgos

	A legtöbb termény számára a legjobb tartomány

Nitrogén

A kulcsfontosságú talaj tápanyagok egyike a nitrogén (N). A növények ammónium (NH4+) vagy nitrát ( NO3-) formában vehetnek fel nitrogént. A semlegeshez (pH=7) közeli pH értékeken az NH4+ mikrobiális konverziója nitráttá (nitrifikáció) gyors, és a növények általában nitrátot vesznek fel. Savanyú talajokban (pH < 6) a nitrifikáció lassú és ez előnyös az NH4+ felvevőképességgel rendelkező növényeknek.

A talaj pH fontos szerepet játszik az illékonysági veszteségekben is. Az NH4+ a talajban oldott állapotban egyensúlyban van az ammónia (NH3) gázzal. Az egyensúly erősen pH függő. A különbség az NH4+ és az NH3 között egy H+. Például ha egy pH=7-es talajhoz NH4+-t adnánk, az egyensúlyi állapotban 99 anyagmennyiség% NH4+ és 1 anyagmennyiség% NH3 lenne. pH=8-on hozzávetőleg 10 anyagmennyiség% létezne NH3 formában.

Ez azt jelenti, hogy egy karbamidhoz hasonló műtrágya esetében annál nagyobb veszteséggel kell számolni, mennél magasabb a pH érték. Ez azonban nem azt jelenti, hogy a veszteség pH=7 értéken 1 anyagmennyiség%, vagy az alatti lenne. Az egyensúly dinamikus. Amint egy NH3 molekula kilép a talajból egy NH4+ molekula NH3-má alakul az egyensúly fenntartására. Más faktorok is vannak, így a talajnedvesség, a hőmérséklet, a szerkezet és a kationcserélő kapacitás, amelyek befolyásolhatják az illékonyságot. Azaz a pH nem az egyedüli.

Fontos megjegyezni, hogy kis talajnedvesség, vagy gyenge beépülés esetén, az illékonysági veszteség, jelentős lehet, még olyan alacsony pH értéken is, mint 5,5.

A talaj pH a hüvelyesek nitrogén ellátásában is fontos faktor. A Rhizóbium, a nitrogén fixálásért felelős baktériumok túlélése és aktivitása csökken, a hüvelyesek esetében, ahogy a talaj savassága növekszik Ez a fő szempont, ha lucernát próbálunk meg termeszteni olyan talajokon, amelyeknek a pH-ja kisebb, mint 6.
Foszfor

A talajfoszfor (P) formája és hozzáférhetősége erősen pH függő. A növények oldható foszfort vesznek fel a talajoldatból, de ennek a mennyisége rendkívül kicsiny, kisebb, mint 1 lb/ac (ProBase megjegyzés: 1 lb/ac = 1,13 kg/ha).
A P korlátozott oldhatósága összefüggésben van azzal a tulajdonságával, hogy stabil ásványokat képez a talajban. Alkalikus talajokban a P műtrágyák, mint a mono-ammóniumfoszfát (CAS number 11-55-0) általában stabilabb (kevésbé oldható) ásványokat képez a kalciummal. Ellentétben a közhiedelemmel a P ezekben a Ca-P ásványokban még mindig hozzájárul a növény P igényéhez. Amint a növények eltávolítják a P-t a talajból, az oldhatóbb Ca-P ásványok oldódnak és az oldat P szintje feltöltődik. Üvegházi és szabadföldi kísérletek azt mutatják, hogy az adott évben a Ca-P ásványokban kötött műtrágya P több mint 90 tömeg%-a még a növények rendelkezésére áll a következő években. Az adagolt P sorsa savanyú talajokban némileg különböző, mivel csapadékos reakciók mennek végbe alumíniummal (Al) és vassal (Fe). A foszfor felvétele Al-P és Fe-P ásványokban savas körülmények között állandóbb, mint Ca-P ásványokban.
Kálium

A kálium (K) kötődése és blokkolása speciális helyeken az agyagrétegek között savas körülmények között csökken. Úgy gondolják, hogy ezt az oldható alumínium jelenléte okozza, amely elfoglalja a kötőhelyeket. Azt gondolhatnánk, hogy a pH emelése meszezéssel növeli a fixálást és csökkenti a kálium szintjét, azonban ez nem így van, legalább is rövidtávon, a K, Ca-ra történő cserélődése miatt.
Kén

A szulfát (S04 2-) ként, ami a növény rendelkezésére áll, kevéssé befolyásolja a talaj pH.
Mikrotápanyagok

A mangán (Mn), a vas (Fe), a réz (Cu) a cink (Zn) és a bór (B) mikrotápanyagok szintje csökken, amint a talaj pH növekszik. A csökkenésért felelős pontos mechanizmus, különböző mindegyik tápanyagra, de jelentheti kevéssé oldódó vegyületek képződését, talajkolloidok (agyagok és szerves anyag) általi nagyobb visszatartást és az oldható formák átalakulását olyan ionokká, amelyeket a növények nem tudnak adszorbeálni. A molibdén (Mo) a fenti trenddel ellentétesen viselkedik. Savas feltételek között csökken a szintje.
Következtetések

A talaj pH szerepet játszik a tápanyag hozzáférhetőségben. Érinti ez az ön farmját? Legyen előrelátó! Vegye figyelembe a pH faktort, ha tápanyagprogramot tervez. Őrizze meg visszamenőlegesen a pH mérési eredményeit! A talajok hajlamosak idővel elsavanyodni, különösen, ha nagy NH4+ alapú trágyázást végeztek, vagy ha a hüvelyesek nagy részaránnyal szerepeltek a vetésforgóban. Az utóbbi évek megmutatták, hogy a pH sokkal gyorsabban csökken a folyamatosan művelt közvetlen vetésű földeken. Másrészről az alkalikus sók szivárgása, a pH-t az optimális fölé emelheti. Így például egy ma optimális pH értékű talaj túl savas, vagy lúgos lehet egy évtized múlva attól függően, hogy hogyan kezelik a termőföldet.

Készítette:

Ross H. McKenzie

Research Scientist - Soil Fertility/Crop Nutrition

Diák információs adatlap: Feltöltő káliumtrágyázás

www.ipipotash.org
[image: image13.emf]
[image: image14.emf]
[image: image15.emf]
[image: image16.emf]

Tanári útmutató

Rövid áttekintés a mérési feladat céljairól

A tanulók csoportokba szerveződve talaj és műtrágya vizsgálatok alapján javaslatot tesznek egy káliumhiányos talaj feltöltő műtrágyázására. A javaslat elkészítésekor számba veszik a rendelkezésre álló módszereket, figyelembe veszik az egyéb mezőgazdasági és környezetvédelmi szempontokat, gazdaságossági számításokat végeznek a probléma megoldásának kivitelezésére. Munkájuk során hatékony csapatmunkát valósítanak meg, szervezési és együttműködési javaslatok alapján. Eredményeiket összesítik, és szemléletes formában dokumentálják.

Készségfejlesztés
A tanulók elméleti tudását általában az egyes csoportok feladataihoz igazított írásbeli tesztekkel ellenőrzi a tanár. A tanulók minősítéséhez a tanulók munkavégzés közbeni szakszerűsége, ügyessége, is hozzátartozik. Ezek jellemzője lehet, pl. az időráfordítás, az eszközök elrendezése és rendben tartása, a feladatok tervszerű csoportosítása stb.

A munkavégzés formai és tartalmi ellenőrzése a beadott jegyzőkönyvek, és az ezek alapján szerkesztett diagramok ill. kitöltött táblázatok alapján történik. A táblázatok elkészítéséhez a tanár a csoportbeosztás meghatározásakor a tanulókat is motiválhatja arra nézve, hogy milyen adatokat szolgáltassanak az egyes csoportok a feladat közös megoldásához.

Szervezés

A tanár a rendelkezésére álló laboratóriumi férőhelyek, és azok felszereltségének függvényében tervezheti a csoportok beosztását, feladatát és a mérések kivitelezését. A tanulók beállítottságának/előképzettségének megfelelően válogatva a tanulók között, csoportokat képezhet a laboratóriumi, a számítógépes forráskeresői és adatfeldolgozói munkák, valamint az eredmények összegzésére és ismertetésére vonatkozó feladatok végrehajtására.
A tanárnak gondoskodnia kell a talajminta megfelelő tárolásáról és a szárítási körülmények biztosításáról.

A tanárnak ismertetnie kell a mérési módszereket, be kell mutatnia a készülékeket, és a tanulókat fel kell készítenie azok alkalmazására. Az analitikai mérések idejének tervezésénél figyelembe kell venni, azt hogy a tanulók 3 párhuzamos mérést végezzenek, és irreális eredmény esetén a méréseket újra elvégezhessék a laboratóriumban. A mérési eredmények értékeléséhez a tanárnak útmutatást kell adnia. Az eredmények megadását lehetőleg áttekinthető táblázatos formában kell előírnia, biztosítva ezzel, hogy a csapatmunkában a tanulók egymás adatait gyorsan és áttekinthető formában hasznosíthassák.
A tanulók számítógépes hozzáférésének figyelembevételével meg kell követelni a munka számítógépes dokumentálását az előre megadott szempontok alapján. Ezt lehetőleg a laboratóriumi kereteken belül kell biztosítani. A tanulók egyéb számítógépes hozzáférési lehetőségeit használjuk ki az iskolán kívül végzett irányított információ gyűjtésére! Ezekhez kiindulópontként a tanár megadhat néhány hasznos linket az interneten. A tanulók természetesen jelentésük elkészítéséhez a hagyományos könyvtári irodalmi hivatkozásokat is felhasználhatják.
A tanulói csoportok szervezésénél a tanár belátása szerint válogathat a felmerülő szempontok alapján. pl.

· Mérési feladat alapján: talajminta, műtrágya analízise, egyéb mérések
· Mérési módszerek alapján: fotometriás, titrimetriás stb. csoport

· A meghatározandó elemek alapján: K+, Ca2+, Mg2+, Cl- ionok mérését végző mérőcsoportokat alakíthatunk ki.
A munkamegosztás előnyeit legjobban úgy használhatjuk ki, ha az egyes mérőcsoportok a saját eredményüket maguk értékelik és dokumentálják a közösen megbeszélt formában, majd a végén egy külön alkalmat szánnak az eredmények közös megbeszélésére és összesítésére. A csoportlétszám a részt vevő tanulói összlétszámtól függvényében 3-5 fő legyen. A min. 3 fő jelenléte egy-egy csoportban lehetővé teszi a csoporton belüli munkamegosztást, pl. a kalibráló oldatsorozat elkészítése, a mérés kivitelezése, a jegyzőkönyv vezetése külön-külön feladata lehet a csoport tagjainak. A 3 vagy kisebb létszámú csoportok esetén a tanár mérlegelheti, bizonyos feladatok elhagyását. Pl. az 1. mérőcsoportnál az utolsó három pontot, a 2. mérőcsoportnál az utolsó két mérési feladatot elhagyhatjuk, a 3. mérőcsoportnál mérethetünk csak egyféle műtrágyát, az ötödik, hatodik pontot kihagyhatjuk, az utolsó két pontban csak a kezeletlen talaj pH értékeire vonatkozó adatokat méretjük meg. Értelemszerűen a kitöltendő feladatlapokat is módosítsuk ebben az esetben.
A gyakorlatokat 2x6x45=540 percben, vagy 4x45=540 percben célszerű végeztetni. A hosszabb idejű gyakorlatban az előkészítő feladatok (pl. minta előkészítése, kalibráló oldatsorozat anyagszükségletének számítása ill. készítése, jegyzőkönyv előkészítése ill. megírása és értékelése) is szerepelhetnek, a mérések konkrét elvégzése mellett. A rövidebb idejű gyakorlatokon ezekre külön egy teljes alkalmat biztosíthatunk. Az utolsó alkalommal hagyjunk legalább két órát az eredmények összesítésére és megbeszélésére, aminek alapján a végső beszámolót a tanulók otthon elkészíthetik.
Óraterv a tanároknak

Elméleti óra (180 perc)
A tanár elméleti ismereteket közöl a felsorolt témakörökben:
· A kálium élettani szerepe, körforgása.
· Az optimális káliumszint hatása a növényekre, és ennek biztosítása műtrágyázással.
· A túladagolás hátrányos következményei, az ionantagonizmus szerepe a növények egészséges fejlődésében.
· A műtrágyázás környezetterhelési problémái (nitrát, foszfát bevitel).
· Egyéb ionok (pl. klorid, szulfát) bevitelének hátrányai a növények szempontjából.
· Műtrágyázási tanácsadás feladata és szerepe.
· Példa a K+-bevitel közelítő számítására.
A tanár gyakorlati ismereteket közöl a felsorolt témakörökben:
· Az egyes összetevők mérési lehetőségei talajban.
· A konkrét mérési feladatok áttekintése (elméleti alapok ismétlő áttekintése, gyakorlati kivitelezés és értékelés szempontjai).
· A munka tervezése, időbeosztása, jegyzőkönyvkészítés, és a közös javaslattétel módozatai a felvetett probléma megoldására.

Irodalom:

Jackson, M. L., Soil Chemical Analysis. Prentice-Hall. Inc. Englewood Cliffs. New York 1958.
Guide to the Classical Field Experiments,. Rothamsted Experimental Station. Lawes Agric. Trust. Harpenden 1984.

www.amazon.com/Introduction-Soil-Chemistry-Instrumentation-Applications
M. Cresser, Soil Chemistry and its Applications

M. I.Harpstead, Soil Science Simplified

Alfred R. Conklin, Introduction to Soil Chemistry Wiley-Interscience 2005.

Gyakorlati óra (540 perc)
A tanulók 12x45=540 percben elvégzik a mérési feladatokat:
· A tanár előre gondoskodik a mérőhelyek felszereltségéről, ahol a tanulók a feladatot végrehajtják a kémiai laboratóriumban ill. számítógép teremben.
· A tanár a mérés megkezdése előtt ellenőrzi a tanulók felkészültségét az adott témakörökhöz tartozó ellenőrző kérdéseket tartalmazó felmérő tesztlapok segítségével.
· A tanulóknak kiosztja a mérés elvégzéséhez szükséges leírásokat, az eredmények kitöltéséhez szükséges adatlapokat.
· A tanulók a méréseket önállóan kivitelezik melynek során, a tanár útbaigazításaival segítheti a feladat végrehajtását, ha szükséges új, vagy kiegészítő mérés elvégzését javasolhatja.
· A tanulók a méréseikről folyamatosan feljegyzéseket készítenek, amelyeket a mérés befejeztével a megbeszélt módon jegyzőkönyvben rögzítenek, és áttekinthető formában a többi mérőcsoport rendelkezésére bocsátanak. Az eredmények értékelését és használhatóságát a további feladat szempontjából a tanár ellenőrzi.

· Az utolsó alkalommal a tanulók eredményeiket összesítik, és javaslatot tesznek a jelentés végső formájának otthoni elkészítésére.

Tanórán kívüli óra (360 perc)
· A tanulók a tanórán kívül felkészülnek a mérések elvégzésére, a feladatok megoldására.
· A tanulók a rendelkezésükre álló információs eszközök segítségével felkészülnek és tájékozódnak a szükséges elméleti ismeretekről a felmérő tesztek megírásához.
· Az ismereteik birtokában részben előre megírják, előkészítik jegyzőkönyveiket. 
· A feladataik elvégzéséhez szükséges háttér-információkat az internetről ill. könyvtárból irodalmazás során összegyűjtik.
· Ezt írásban, ill. nyomtatott formában dokumentálják a beadandó jegyzőkönyv részeként.

· Ha szükséges, a műtrágyamintákat maguk szerzik be.

· A végső adatok birtokában jelentést, vagy előadást készítenek munkájukról.

Gyakorlati tanácsok
Előkészítés
A talajkivonat készítéséhez célszerű előző napon a talajt előkészíteni (szárítás, homogenizálás, aprítás dörzsmozsárban, majd szitálás). A talaj K-tartalmának mérését gyorsíthatjuk, ha a talajkivonatot előre elkészítettjük a technikai személyzettel. A vizes talajkivonat szűrése, ugyanis a talaj szerkezetétől függően 2-5 órát is igénybe vehet.
A titrálási feladatokhoz szintén célszerű a szükséges pontos koncentrációjú mérőoldatokat és puffereket előre elkészíteni. A mérés során ugyanis a mérőoldatokat a tanulóknak gyakran tovább kell hígítani.
Felszerelés és vegyszerek

A talaj előkészítéséhez

Felszerelés
Szárítószekrény

Szárító tálca

Dörzsmozsár

Szitasorozat

A vizes talajkivonat készítéséhez
Anyagok és CAS számaik

	NÉV
	CAS szám

	Desztillált víz
	

	Szűrőpapír
	


Felszerelés
Táramérleg (0,01g pontosságú)

Laboratóriumi rázógép

Hűtőszekrény

Szűrőállvány
Fogó

Tölcsér

Főzőpohár

Mérőhenger

500 cm3-s rázólombik

Folyadéküveg

A talaj K+ tartalmának lángfotometriás meghatározásához

Anyagok és CAS számaik

	Név
	CAS szám

	Desztillált víz
	

	KCl
	7447-407

	Vizes talajkivonat
	


Felszerelés
Lángfotométer

Analitikai mérleg

1 db mérőlombik (500cm3)

10-12 db mérőlombik (100 cm3)

1db pipetta (10 cm3)
1 db büretta

A talaj Ca2+ és Mg2+ tartalmának komplexometriás meghatározásához 

Anyagok és CAS számaik

	NÉV
	CAS szám

	Na2B4O7.10 H2O
	1303-96-4

	NaOH
	1310-73-2

	NH4Cl
	12125-02-9

	NH4OH
	1336-21-6

	EDTA
	139-33-3

	Murexid indikátor
	3051-09-0

	Eriokrómfekete-T
	1787-67-7

	Vizes talajkivonat
	


Felszerelés
6 db titráló lombik (100 cm3)

2 db kalibrált büretta (50 cm3)

pipetta (10 cm3)

3 db mérőlombik (1000 cm3)

3 db mérőlombik (100 cm3, 250cm3,500 cm3)

2 db mérőhenger (10 cm3, 200 cm3)

Analitikai mérleg

A Cl- tartalom argentometriás meghatározásához

Anyagok és CAS számaik
	NÉV
	CAS szám

	Desztillált víz
	

	H2SO4 
	7664-93-9

	NaOH 
	1310-73-2

	Fenolftalein
	77-09-8

	K2CrO4
	7789-00-6

	AgNO3
	7761-88-8

	Vizes talajkivonat
	


Felszerelés
3 db titráló lombik (100 cm3)

kalibrált büretta (50 cm3)

pipetta 10 cm3
3 db mérőlombik (100 cm3,250cm3, 500 cm3)

A pH(H2O) méréséhez
Anyagok és CAS számaik
	NÉV
	CAS szám

	Desztillált víz
	

	7,00 pH-jú puffer oldat 
	7778-77-0

	Légszáraz talajminta
	


Felszerelés
pH-mérő (kombinált üvegelektróddal)
Táramérleg (0,01g pontosságú)

Kémcsövek
A pH(KCl) méréséhez

Anyagok és CAS számaik
	NÉV
	CAS szám

	Desztillált víz
	

	KCl
	7447-407

	7,00 pH-jú puffer oldat
	7778-77-0

	Légszáraz talajminta
	


Felszerelés
pH-mérő (kombinált üvegelektróddal)
Táramérleg (0,01g pontosságú)

Analitikai mérleg

Mérőlombik (1000 cm3-s)

Kémcsövek

Tesztfeladatok
1.) Az alkáli- ill. alkáliföldfémek melyik tulajdonságán alapul a lángfotometriás meghatározásuk lehetősége?

a.) Standard potenciáljuk pozitív érték


b.) Jellemző színűre festik a lángot

c.) Erős komplexeket képeznek
2.) A felsorolt elemek közül válaszd ki az alkáli- és az alkáliföldfémekhez tartozó makro elemeket! N, O, S, P, K, Ca, Mg, B, C, Fe, Cu.
3.) Mit jelent a minimumtörvény a növények tápanyag ellátására vonatkozóan?

(A minimum törvény azt jelenti, hogy a növények fejlődését az igényükhöz képest, a legkisebb mennyiségben jelenlévő tápelem mennyisége határozza meg.)
4.) Írd a képletüket növekvő K-tartalom (tömeg%) szerint helyes sorrendbe, a következő sóknak: KNO3, KCl, K2SO4! (Helyes válasz KNO3 < K2SO4 < KCl)

……..<………..<…….

5.) Számítsd ki, hogy mennyi KCl-t kell bemérni 500 cm3 0,01mol/dm3 KCl-oldat készítéséhez? (Bemérés:0,37275g)
6.) Miért célszerű hosszabb távú munka idejére tartósítani a talajkivonatot? (A baktériumok tevékenysége miatt a szűrlet fizikai és kémiai tulajdonsági is megváltozhatnak. Így pl. az egyébként tiszta szűrlet zavarossá, kellemetlen szagúvá válhat. A kémiai összetétel megváltozhat, pl. erjedés, rothadás miatt, a pH eltolódhat.)

7.) Mi a kombinált üvegelektród? (Egy összehasonlító elektróddal egybeépített üvegelektród.)
8.) Milyen karbantartást igényel az üvegelektród? (Az üvegelektródot óvni kell a kiszáradástól, desztillált vízbe állítva kell tárolni. Feltöltését 1 mol/dm3 koncentrációjú KCl oldattal szokás végezni, és a hosszabb idejű tárolás alatt is ilyen oldatban célszerű eltartani. Regenerálás céljából 0,1 mol/dm3 koncentrációjú HCl oldatban majd ezután desztillált vízben kell áztatni 24 órán keresztül.)
9.) Az EDTA elnevezés az etiléndiamin- tetraecetsav –dinátrium-sójának rövidítése. Írd fel a vegyület képletét!
[A helyes képlet: (NaOOC-CH2)2N-CH2-CH2 -N(CH2 -COONa)2]
10.) A Ca2+ és Mg2+ komplexometriás meghatározása során, tudjuk-e önállóan mérni a Mg2+ ionok mennyiségét?

(Így Ca2+ és Mg2+ionokat együttesen mérjük, és a Mg2+ ionok mennyiségére közvetve, a Ca2+ ionok mennyiségének ismerete alapján következtetünk.)
11.) Az argentometriás titrálásnál K2CrO4 indikátort használunk. Írd fel az ezüst ionok reakcióját a kromát ionokkal!
2Ag+ + CrO42- = Ag2CrO4
12.) Értelmezd az indikátor működését a belőle keletkező Ag2CrO4 és az AgCl oldhatósága alapján!
(Először a kevésbé jól oldódó AgCl csapadék válik le, és csak miután elfogytak a Cl- ionok, tudnak leválni a CrO42 ionok színes Ag2CrO4 csapadék formájában, jelezve ezzel az oldatba került kis mennyiségű Ag+ ion felesleget.)
A válaszokat pirossal írtuk a szövegbe.

Tesztfeladatok
1.) Az alkáli- ill. alkáliföldfémek melyik tulajdonságán alapul a lángfotometriás meghatározásuk lehetősége?


a.) Standard potenciáljuk pozitív érték


b.) Jellemző színűre festik a lángot


c.) Erős komplexeket képeznek

2.) A felsorolt elemek közül válaszd ki az alkáli- és az alkáliföldfémekhez tartozó makro elemeket! N, O, S, P, K, Ca, Mg, B, C, Fe, Cu.

3.) Mit jelent a minimumtörvény a növények tápanyag ellátására vonatkozóan?

4.) Írd a képletüket növekvő K-tartalom (tömeg%) szerint helyes sorrendbe, a következő sóknak: KNO3, KCl, K2SO4! (Helyes válasz KNO3 < K2SO4 < KCl)


……..<………..<…….

5.) Számítsd ki, hogy mennyi KCl-t kell bemérni 500 cm3 0,01mol/dm3 KCl-oldat készítéséhez?

6.) Miért célszerű hosszabb távú munka idejére tartósítani a talajkivonatot?

7.) Mi a kombinált üvegelektród?

8.) Milyen karbantartást igényel az üvegelektród?

9.) Az EDTA elnevezés az etiléndiamin- tetraecetsav –dinátrium-sójának rövidítése. Írd fel a vegyület képletét!
10.) A Ca2+ és Mg2+ komplexometriás meghatározása során, tudjuk-e önállóan mérni a Mg2+ ionok mennyiségét?

11.) Az argentometriás titrálásnál K2CrO4 indikátort használunk. Írd fel az ezüst ionok reakcióját a kromát ionokkal!

12.) Értelmezd az indikátor működését a belőle keletkező Ag2CrO4 és az AgCl oldhatósága alapján!







Liebig féle minimumtörvény

